Černý důl (prírodná pamiatka, okres Česká Lípa)

Černý důl je názov prírodnej pamiatky na území CHKO Kokořínska, v južnej časti okresu Česká Lípa. Jedná sa o mokraďovú lúku v katastrálnom území Houska, patriacu pod obec Blatce, s mnohými chránenými rastlinami aj drobnými živočíchmi. Chránených lokalít s týmto názvom je v Česku niekoľko. Opis V južnej časti okresu Česká Lípa pri ceste II/259 medzi Dubou a Mšenom je zalesnené územie s mnohými pieskovcovitými útvarmi. Cesta vedie od Dubej na JV cez dedinu Tubož do Konrádova. Na východ od tejto cesty, medzi skupinou kopcov leží Soví důl, na ktorého východnú stranu nadväzuje Černý důl, priamo pod Zámeckým vrchom (432 m n. m.). Od hradu do Černého dolu zostupuje závorou uzavretá cestička. Vody z Černého dolu stekajú na sever k neďalekému potoku Pšovka. Prírodnou pamiatkou bola vyhlásená mokraďová ostricová lúka v časti Černého dolu s početným výskytom chránených rastlín. Rastú tu napr. vstavačovec májový, hadivka obyčajná, vachta trojlistá, páperník úzkolistý a bradáčik vajcovitý. Na lúke boli objavení oi. veľký pavúk lovčík vodný, salamandra škvrnitá, skokan hnedý. Vyhlásenie pamiatky Prírodná pamiatka bola vyhlásená 1. augusta 2000 na rozlohe 1,71 ha, v nadmorskej výške 305 až 320 m. Lokalita je v starostlivosti správy CHKO Kokořínsko, odborné pracovisko AOPK (Agentúra ochrany prírody a krajiny ČR) Približne 2 km na sever sa nachádza prírodná pamiatka Prameny Pšovky, ktorá je súčasťou lokality Mokrade Liběchovky a Pšovky, zapísanej na zoznam svetovo dôležitých mokradí Ramsarského dohovoru. Prístup Cez Černý důl vedie cyklotrasa 003 z Tubože na neďaleký hrad Houska. Cez Housku vedie modro značený turistický chodník, ktorý však chráneným územím neprechádza. Tubož je od lúky vzdialená 1 km. Vlak v okolí nikde nejazdí. Referencie Iné projekty Commons ponúka multimediálne súbory na tému Černý důl (prírodná pamiatka, okres Česká Lípa) Externé odkazy Web AOPK Archivované 2016-07-03 na Wayback Machine Zdroj Tento článok je čiastočný alebo úplný preklad článku Černý důl (přírodní památka, okres Česká Lípa) na českej Wikipédii.